open-index/open-wikipedia-markdown huggingface dataset:
Dikanda

**Dikanda** je poľská skupina hrajúca žánre folk, ethno a world music. Je inšpirovaná orientálnou, cigánskou i balkánskou hudbou. Typickým prvkom jej hudby je vytváranie nových slov a významov v pôvodných skladbách. Má za sebou bohatú koncertnú činnosť v európskych (Nemecko, Grécko, Taliansko, ...) i mimoeurópskych krajinách (Rusko, India, ...). Získala tiež veľa hudobných ocenení, medzi inými v r. 1999 prvenstvo na festivaloch Nowa tradycja či Eurofolk. Dánsky Folker magazine jej zase za album Usztijo udelil v r. 2005 cenu „Album roka“. 

## História
Skupinu založila v r. 1997 v meste Szczecin speváčka a akordeonistka Ania Witczak. Názov si skupina zvolila podľa slova *Dikanda*, pôvodom z afrického dialektu, ktorý je pomenovaním pre rodinu. Ten mal vystihovať podstatu skupiny, v ktorej panuje priateľský, rodinný duch.
Svojím vzťahom k tradičnej hudbe a tvrdej práci si rýchlo vybudovala vlastný štýl a originálny zvuk. 

## Diskografia
*2000: *[[Muzyka czterech stron wschodu]]*
*2002: *[[Jakhana, Jakhana]]*
*2004: *[[Usztijo]]*
*2008: *[[Ajotoro]]*
*2010: *[[Dikanda Live]]*

## Referencie

Kategória:Poľské folkové hudobné skupiny
Fabian Birkowski

**Fabian Birkowski** (* 1566, Ľvov, dnes Ukrajina - † 9. december 1636, Krakov, Poľsko) bol poľský spisovateľ a kňaz.

## Životopis
Od roku 1585 vzdelával v krakovskej akadémií, kde neskôr prednášal o latinskej a gréckej literatúre. Taktiež vyučoval aj filozofiu. V roku 1596 vstúpil do rádu dominikánov. Bol známy ako vynikajúci rečník. Vykonal niekoľko pohrebných obradov významných osobností, ako sú Žigmund III. Vasa, Krzysztof Zbaraski, Piotr Skarga, Jan Karol Chodkiewicz alebo Jan Zamoyski. Od roku 1611 do 1634 slúžil ako kňaz na dvore kráľa Vladislava IV. Vasa a na „Tábore kazateľov“ počas vojny s Tureckom, Moskovským veľkokniežatstvom a Valašskom.

## Diela
* Kazania na Niedziele i Swieta (1620)
* Kazania obozowe o Bogarodzicy... (1623)
* Mowy pogrzebowe i przygodne t. 1-3 (1901)

## Externé odkazy
* Fabian Birkowski v katolíckej encyklopédií 

Kategória:Narodenia v 1566
Kategória:Úmrtia 9. decembra
Kategória:Úmrtia v 1636
Kategória:Poľskí spisovatelia
Kategória:Osobnosti z Ľvova
Kategória:Poľskí dominikáni
Turbiv

**Turbiv** () je sídlisko mestského typu na Ukrajine v Lypoveckom rajóne Vinnyckej oblasti, ktorý sa nachádza vo východnej časti Podolia nad riekou Desenka. Žije tu 7 013 obyvateľov. Prvá písomná zmienka je z roku 1545, v súvislosti s opisom zámku vo Vinnyci.

Neďaleko mestečka je jedno z najbohatších nálezísk kaolínu v Európe, ktorý spracúva miestny kaolínový a sklársky závod.

V mestečku je jedna základná škola a dve stredné všeobecnovzdelávacie školy.

Kategória:Sídliská mestského typu na Ukrajine
Kategória:Lypovecký rajón
Klement XII.

**Klement XII.** (rodený **Lorenzo Corsini**; * 7. apríl 1652 – † 6. február 1740) bol pápež v rokoch 17301740.

## Životopis
Narodil sa 7. apríla 1652 vo Florencii v Toskánskom veľkovojvodstve. 10. apríla 1690 bol vymenovaný za titulárneho arcibiskupa v *Nicomedii* a 18. júna 1690 prijal biskupskú vysviacku z rúk Flavia ''kardinála'' Chigiho, arcikňaza Lateránskej baziliky a spolusvätiteľov Francesca de’ Mariniho a Francesca Martelliho. Na konzistóriu 17. mája 1706 ho pápež Klement XI. vymenoval za kardinála s titulom kardinál-kňaz a titulárnym kostolom *Santa Susanna*. Jeho titulárne sídlo sa zmenilo dvakrát: 16. decembra 1720 na *San Pietro in Vincoli* a 17. novembra 1725 na *Frascati*, kedy bol zároveň aj povýšený na jedného zo siedmich kardinálov-biskupov. Na konkláve konanom od 5. marca do 12. júla 1730 (130 dní) po smrti Benedikta XIII. bol 12. júla 1730 ako 78 ročný zvolený za pápeža a o 4 dni neskôr, 16. júla bol intronizovaný. V roku 1732 úplne oslepol a musel sa spoliehať na pomoc iných ľudí, najmä jeho synovca kardinála Corsiniho. Napriek tomu sa snažil vyriešiť pápežské dlhy, no keďže bola v správe hlboko zakorenená korupcia, dlhy naďalej rástli. V roku 1732 vyhlásil konkurz na návrh fontány di Trevi, ktorý vyhral Nicolo Salvi; stavba bola dokončená v roku 1762. Takisto nechal postaviť dnešné priečelie Lateránskej baziliky. Všetky tieto stavby financoval z rozsiahleho majetku svojej rodiny. V roku 1738 bulou *[[In Eminenti Apostolatus|In Eminenti]]* prehlásil slobodomurárstvo za kacírstvo aj napriek tomu, že v tej dobe medzi slobodomurárov patrili niektorí panovníci či biskupi. Ku koncu roka 1738 sa jeho stav výrazne zhoršil, trpel kombináciou dny a brušnej prietrže; pápež sa však postupne zotavil. Ďalšie zdravotné problémy (s močovým mechúrom) sa dostavili v januári 1740. Zomrel 6. februára 1740 v Ríme po necelých desiatich rokoch pontifikátu.

## Referencie

## Pozri aj

* Zoznam kardinálov vymenovaných Klementom XII.

## Iné projekty

## Odkazy
* [Klement XII. v katolíckej encyklopédií](http://en.wikisource.org/wiki/Catholic_Encyclopedia_(1913)/Pope_Clement_XII) 

## Zdroj
* CHENEY, David M.. *Pope Clement XII; Lorenzo Corsini †* [online]. catholic-hierarchy.org, [cit. 2015-09-08]. Dostupné online. 

Kategória:Talianski pápeži
Kategória:Osobnosti z Florencie
Kategória:Absolventi Univerzity v Pise
Pyrzowice

**Pyrzowice** je dedina v administračnej oblasti Gmina Ożarowice, Powiat tarnogórski, Sliezske vojvodstvo, južné Poľsko. Leží približne 2 kilometre východne od mesta Ożarowice, 15&nbsp;km východne od Tarnowskie Góry a 25&nbsp;km severne od regionálneho hlavného mesta Katowice. Dedina má 567 obyvateľov. Blízko sa nachádza Katowické medzinárodné letisko.

## Iné projekty

thumb|left|Medzinárodné letisko Katowice - Pyrzowice

Kategória:Powiat tarnogórski
Kategória:Dediny v Poľsku
Majstrovstvá klubov FIFA 2010 – Zostavy

Zostava tímov zúčastnených na majstrovstiev klubov FIFA 2010, ktoré sa uskutočnili od 8. do 18. decembra 2010 v Spojených arabských emirátoch. Celkovo sa zúčastnilo 157 hráčov zo 7 tímov.

## [[Al Wahda S.C.C.|Al Wahda]]
Tréner:  Josef Hickersberger

## [[PRK Hekari United|Hekari United]]
Tréner:  Jerry Allen

## [[Sport Club Internacional|Internacional]]
Tréner:   Celso Roth

## [[F.C. Internazionale Milano|Inter Miláno]]
Tréner:  Rafael Benítez

## [[C.F. Pachuca|Pachuca]]
Tréner:  Pablo Marini

## [[Seongnam Ilhwa Chunma]]
Tréner:  Shin Tae-Yong

## [[TP Mazembe]]
Tréner:  Lamine N'Diaye
Útok na tábor Silda

K **útoku na indické bezpečnostné sily v meste [[Silda]]** došlo 15. februára 2010. Niekoľko desiatok maoistických povstalcov zaútočilo na indické polovojenské jednotky. Boje si vyžiadali 24 obetí na životoch v radoch bezpečnostných zložiek. Podľa odhadov stratili povstalci počas útoku 3 – 4 mužov.

## Referencie
* 
* 

kategória:Bitky v 2010
Kategória:Bitky v Indii
Veľký Milič (vrch)

**Veľký Milič** (; ) je vrch v Slanských vrchoch, krajinnom celku Matransko-slanskej oblasti. Leží na slovensko-maďarskej hranici nad obcou Slanská Huta, približne  juhovýchodne od Košíc. Je tiež najvyšším vrchom maďarského pohoria Zempléni-hegység.

## Poloha
Nachádza sa na južnom okraji pohoria, v geomorfologickom podcelku Milič. Vrch leží na štátnej hranici a pomedzí Košického kraja a Boršodsko-abovsko-zemplínskej župy. Zasahuje do okresu Košice-okolie a Šiatronovomestského okresu a na katastrálne územie obce Skároš a Füzér. Najbližšími sídlami sú severne situované obce Slanská Huta a Nový Salaš, západne sa nachádza Skároš, Ždaňa a Trstené pri Hornáde, východne Kuzmice a Brezina a južne Pusztafalu a Füzér. 

## Opis
Veľký Milič leží na južnom okraji podcelku Milič, priamo na slovensko-maďarskej hranici, ktorá je zároveň hranicou Slanských vrchov a pohoria Zempléni-hegység. Je súčasťou hrebeňa, vedúceho od Bradla () juhovýchodným smerom cez Suchú horu () na Lipovec (). Západne sa nachádza Hajagos-hegy (), Poliaška () a Sereňa (), severne Suchá hora (), Dobrák (), Bradlo (), Medvedí vrch (), Malý Milič () a Čierny vrch (), východne Suchá hora (), Skala () a Lipovec () a južne Oritahegy (), Kis-Milic (), Magas-hegy () a Hermanház-tető (). 

Západné svahy sú pramennou oblasťou potoka Trebeľa, východné odvodňuje jej prítok Miličský potok a Starý potok, smerujúce do Roňavy v povodí Bodrogu. Vodu z južných svahov odvádza Nagy-patak do riečky Bisó. Vrcholom vedie značený turistický chodník a severná časť masívu je súčasťou prírodnej pamiatky Miličská skala. Východne sa nachádza Národná prírodná rezervácia Veľký Milič. Približne 500 metrov od hlavného vrcholu sa na vedľajšom vrchole nachádza Károlyho rozhľadňa (), ktorá poskytuje výhľady do krajiny. Rozhľadňa je vysoká 16,8 m a jej najvyššia dostupná časť pre turistov je vo výške 11 metrov.

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou, no tiež neďalekej rozhľadne je možné pozorovať okolité vrcholy Slanských vrchov a Zempléni-hegységu, Košickú kotlinu, Východoslovenskú nížinu, Vihorlatské vrchy, Volovské vrchy a výnimočne aj Tatry.

## Prístup
* po  zeleno značenej trase:
** od juhovýchodu z rázc. Čatorňa po hraničnom hrebeni
** od juhozápadu z blízkeho sedla Veľký Milič
* po  žlto značenej trase cez sedlo Veľký Milič:
** od severozápadu z Malej Márovky 
** od severovýchodu zo sedla Malý Milič 

## Referencie

## Pozri aj
* Národná prírodná rezervácia Veľký Milič
* Slanské vrchy
* Milič
* Zoznam vrcholov v Slanských vrchoch

## Externé odkazy
* Poloha na turistickej mape
* Poloha na turistickej/cykloturistickej mape
* Diaľkové pozorovanie z Veľkého Miliča  na Na obzore

Kategória:Vrchy v Slanských vrchoch
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Skároš
Klement X.

**Klement X.** (rodený **Emilio Bonaventura Altieri**; * 13. júl 1590 – † 22. júl 1676) bol pápežom v rokoch 16701676.

## Život
Za kňaza bol vysvätený 6. apríla 1624. Od 29. novembra 1627 bol biskupom Camerina. Za kardinála Svätej rímskej cirkvi bol vymenovaný 29. novembra 1669. O necelého polroka neskôr, 29. apríla 1670, sa stal 239. pápežom. Jeho korunovácia prebehla 11. máj 1670.

## Pozri aj

* Zoznam kardinálov vymenovaných Klementom X.

## Iné projekty

## Odkazy
* [Klement X. v katolíckej encyklopédií](http://en.wikisource.org/wiki/Catholic_Encyclopedia_(1913)/Pope_Clement_X) 

Kategória:Talianski pápeži
Kategória:Osobnosti z Ríma
Kategória:Pochovaní v bazilike svätého Petra
Golgota

náhled|Tradičné miesto Golgoty, v Bazilike Svätého hrobu
**Golgota** (tiež **hora Kalvárie**) je miesto, kde bol podľa Biblie ukrižovaný v 1. storočí Ježiš Kristus, a ktoré sa pôvodne nachádzalo mimo Jeruzalema. Jeho presná poloha sa traduje od staroveku.

Pôvodné označenie: *Calvariae Locus* v latinčine, *Κρανιου Τοπος* (Kraniou Topos) v gréčtine a *Gûlgaltâ* v aramejčine - všetky tieto preklady znamenajú miesto lebky, kopec obsahujúci lebky alebo geografický útvar pripomínajúci lebku. Podľa niektorých kresťanských a židovských tradícií je to miesto lebky Adama - prvého človeka.

## Zdroj

Kategória:Pútnické miesta
Kategória:Ježiš Kristus
Teresa May

**Teresa May**, vlastným menom **Teresa Betteridge** (15. december 1967, Epsom, Surrey) je britská modelka, herečka pornografických filmov a BDSM filmov.

Objavila sa v mnohých mužských časopisoch, napr. Hustler, Gent či Score. V roku 1997 sa objavila v hudobnom videoklipe pre skupinu The Prodigy k piesni Smack My Bitch Up.

Jej meno bolo prevzaté od Theresy May, britskej političky, bývalej členky Konzervatívnej strany.

## Externé odkazy
*

## Zdroj
*

Kategória:Britské pornoherečky
Kategória:Britské modelky
Kategória:Osobnosti zo Surrey
Rotunda svätého Juraja (Říp)

náhľad|Rotunda sv. Juraja na Řípe, rok 2005
náhľad|V roku 2010
**Rotunda svätého Juraja** na vrchole hory Říp je jedna z najstarších dochovaných stavieb v Česku. 

## Dejiny
Prvýkrát je v písomných prameňoch miestna rotunda uvádzaná v roku 1126, kedy dal knieža Soběslav I. na pamiatku víťazstva v bitke pri Chlumci opraviť existujúci kostolík a rozšíriť o západnú kruhovú vežu. Z tejto skutočnosti vyplýva, že stavba bola založená už skôr. Románska rotunda bola pôvodne zasvätená svätému Vojtechovi. Kostol, ktorého zasvätenie bolo medzitým zmenené na sv. Juraja, sa v 17. a 18. storočí stal obľúbeným pútnickým miestom.

Súčasná podoba rotundy je výsledkom puristickej prestavby v rokoch 1869 až 1881. Pri nej bol na novo prerazený južný portál (predtým sa do rotundy vstupovalo dnes zamurovaným vchodom na západnej strane), urobené veľké okná v lodi a na steny stavby boa nanesená hladká vonkajšia omietka. Tá bola počas prvej československé republiky spolovice obitá.

K ďalším stavebným úpravám došlo v 20. storočí na základe požiadavky romanizovať fasádu. Plášť bol od prízemia kompletne premurovaný, čím zaniklo i najstaršie dochované románske murivo na druhom poschodí veže. Rotunda tak získala „románsky“ vzhľad s neomietnutou fasádou. Južný portál zriadený pri predchádzajúcej prestavbe bol vybúraný a nahradený novým v neorománskom štýle, okenné otvory v lodi boli zmenšené a vybavené replikou románskeho ostenia. Hoci bolo v priebehu prác opakovane konštatované, že historická opuková dlažba je v poriadku, a že stačí len vymeniť niekoľko prasknutých dlaždíc, bola nakoniec nahradená pieskovcovou dlažbou.

Vzhľadom k zhoršujúcemu sa stavu historického opukového muriva v prízemnej časti fasády, na ktorom sa negatívne podpísalo vystavenie neomietnutého muriva poveternostným vplyvom, bola približne v roku 2009 fasáda omietnutá.

## Púte, omše a prehliadky
Každoročná púť sa koná v nedeľu pred sviatkom sv. Juraja (24. apríla). S púťou je spojený aj zábavný a kultúrny program konajúci sa nasledujúci víkend.

Omše sú v rotunde každú prvú nedeľu v mesiaci od 15.00 hod. Slúži ich roudnický farár, do ktorého farnosti rotunda patrí.

Ak nie je práve omša, je od apríla do októbra možná prehliadka rotundy so sprievodcom.

## Pozri aj
* Říp
* Zoznam národných kultúrnych pamiatok Českej republiky

## Iné projekty

## Zdroj

Kategória:Románske kostoly v Česku
Kategória:Národné kultúrne pamiatky v Úsťanskom kraji
Kategória:Kostoly zasvätené svätému Jurajovi
Kategória:Rímskokatolícke kostoly v Česku
Kategória:Kostoly v okrese Litoměřice
Archelaos (Sparta)

**Archelaos** alebo **Archeláos** () bol kráľ Sparty približne začiatkom ôsmeho storočia pred Kr. (možno 790 – 760 pred Kr.). Pochádzal z kráľovského rodu Agiovcov. Jeho spolukráľom z kráľovského rodu Eurypontovcov bol Charilaos.

Prvá známa písomná zmienka o kráľovi Archelaovi pochádza z pera historika Herodota. Časová hĺbka dejín, v ktorej mal v Sparte Archelaos vládnuť, je veľká, preto písomným zdrojom môžu byť s veľkou pravdepodobnosťou aj mýty. Herodotos ako aj iní antickí historici sa zhodujú, že predchodcom a otcom Archelaa bol Agésilaos I., až na jednu výnimku. V excerpte Latina Barbari latinskom preklade neznámeho gréckeho historického diela sa mylne (pravdepodobne chyba pri opise) ako predchodca Archelaa uvádza Camenelaos v pôvodnom texte „καὶ Μενέλαος“ (v preklade *a Menelaos*).

V literárnych tradíciách sa dobytie niektorých miest achájskych starousadlíkov v Lakónii kladie do obdobia pomerne neskorých kráľov. Pausanias, historik a geograf z druhého storočia, vo svojej v knihe *Opis Grécka* píše, že za vlády Archelaa Sparta expandovala na sever, kde v údolí rieky Eurótas dobyla mesto Aigys. Zámienkou Sparťanov útoku na Aigys bolo, že jej obyvateľstvo sympatizovalo s Arkádiou. Po dobytí mesta obyvateľov, ktorí prežili, predali do otroctva. Ako ďalej píše Pausanias, v dobýjaní územia Lakónie pokračoval neskôr jeho syn a následník Téleklos.

## Zdroje
* Herodotos, *História*, VII, 204.
* Pausanias, *Periégésis tés Hellados*, 3,2,5 – 6; 4,4,2.
*  

Kategória:Vládcovia Sparty
Archaeoceratops

**Archaeoceratops** bol asi jeden meter dlhý primitívny rohatý dinosaurus. Žil v období spodnej kriedy (stupeň apt, asi pred pred 110 miliónmi rokov) na území dnešnej Číny. Išlo o malého dvojnohého bylinožravca s relatívne veľkou hlavou a malým krčným golierom.

## Objav a druhy
Dve exempláre Archaeoceratopsa boli objavené v čínskej oblasti Mazong Shan v čínskej provincií Kan-su. Typový druh, *Archaeoceratops oshimai* bol pomenovaný paleontológom Dongom Zhimingom v roku 1997. V roku 2010 bol opísaný ďalší druh, *Archaeoceratops yujingziensis*.

left|thumb|''Archaeoceratops yujingziensis''
Typový exemplár, (IVPP V11114) sa skladá z neúplnej kostry vrátane lebky, chvostových stavcov, panvy a väčšej časti zadnej končatiny. Druhý exemplár (paratyp), 
(IVPP V11115), sa skladá z nekompletnej kostry s relatívne dobre zachovanými chrbtovými stavcami a čiastočnou zadnou končatinou.

## Klasifikácia
Archaeoceratops patrí medzi ceratopsy, skupinu bylinožravých dinosaurov s papagájovitými zobákmi. Žili v Severnej Amerike a Ázii počas obdobia kriedy. V roku 1997, paleontológovia Dong a Azuma založili novú čeľaď - **Archaeoceratopsidae**.

## Potrava
Rovnako ako všetky ceratopsy, aj Archaeoceratops bol bylinožravec. Kŕmil sa pravdepodobne cykasmi, papradinami a ihličnanmi, ktoré v období kriedy prevládali.

## Referencie

Kategória:Ceratopsia
Kategória:Kriedové dinosaury
Kategória:Dinosaury z Ázie
Etický kódex

**Etický kódex** (iné názvy: **kódex etiky**; nepresne: *etický kód*, *kód etiky*) je súbor všeobecne uznávaných a všeobecne uplatňovaných morálnych noriem, ideálov a princípov organizácie (resp. spoločenstva), pre ktorú (ktoré) je určený, ktoré idú nad rámec právnych predpisov. Je jedným z najvýznamnejších spôsobov vnášania etiky do každodenného života a usmerňovania správania sa člena tejto spoločnosti. Mal by vystihovať aj špecifiká jednotlivých spoločností a vychádzať z potrieb spoločnosti, pre ktorú bol ustanovený. 

Preto jednotlivé organizácie (spoločenstvá) majú vypracovaný svoj etický kódex - napr. Etický kódex podniku XY, Etický kódex štátneho zamestnanca, Etický kódex Slovenskej lekárskej komory, Etický kódex príslušníka Policajného zboru. 

Etický kódex by mal byť verejne prístupný, zrozumiteľný, jednoznačný a kontrolovateľný verejnosťou.

## História
Každá spoločnosť v histórii sa riadila svojimi normami správania sa. Už v staroveku boli cenené vlastnosti ako spravodlivosť a statočnosť, ako dokladajú najstaršie eposy jednotlivých národov. Rôzne spoločnosti a  náboženstvá oddeľujú dobro od zla (Chammu-rabiho zákonník, Biblia – Deuteronómium ako jedny z prvých Etických kódexov), ale k zásadnému zlomu došlo vtedy, keď  filozofia prešla od skúmania prírody k štúdiu človeka – tvorcu morálnych noriem (Konfucius, Lao-c’, Sókrates, Platón, Epikuros).

Tento posun sa odrazil v Novom Zákone, zmenil sa kódex mravných hodnôt človeka. Platili rôzne normy pre jednotlivé spoločenské vrstvy, odrážajúc tak stredoveké podmienky fungovania spoločnosti. Protiklady rozdielneho chápania morálky však podnietili diskusiu spoločnosti na túto tému, čo vyústilo napr. aj do reformy v samotnej cirkvi.

Vo východných krajinách došlo k odlišnému vývoju vďaka špecifikám ich písma, pozri Čínska filozofia. 

Obdobie renesancie vnieslo slobodnejšie myslenie aj v oblasti chápania morálky a tolerancie (Hobbes, Locke, Spinoza, Hume).

Novoveká filozofia je reprezentovaná Immanuelom Kantom, Ktorý definoval kategorický imperatív a vytvoril tak základ etického kódexu, o ktorý sa opierajú aj tvorcovia v súčasnosti.

Problémy 19. a 20. storočia priniesli ďalšie hľadanie (utilitarizmus-Bentham, individualizmus-Nietzsche), ale časť filozofov sa vrátila ku Kantovmu chápaniu etiky.

## Význam
Etický kódex uľahčuje rozhodovanie človeka o tom, čo je správne v pre neho nejasných situáciach. Predchádza konfliktom, pomáha upraviť správanie jednotlivcov či skupín v súlade so záujmom spoločnosti.

## Referencie

Kategória:Etika
Leslie Nielsen

**Leslie William Nielsen** (* 11. február 1926, Regina, Saskatchewan, Kanada – † 28. november, 2010, Fort Lauderdale, Florida, USA) bol kanadskoamerický herec a komik. Počas svojej hereckej kariéry sa objavil vo viac ako 100 filmoch a 1 500 televíznych reláciách, stvárnil viac ako 220 postáv. Známym sa stal predovšetkým vďaka úlohám vo filmoch *[[Bláznivá strela]]* (detektív Frank Drebin) a *[[Drakuloviny]]* (upírsky gróf Drakula), prelomom v jeho hereckej kariére bola filmová paródia *[[Pripútajte sa, prosím!]]* z roku 1980. Niekoľkokrát sa tiež objavil v známom americkom seriáli *[[Columbo]]*.

Až do smrti v roku 2010 žil so svojou štvrtou manželkou Barbaree Earlovou.

## Filmografia

## Referencie

## Iné projekty

## Zdroj

Kategória:Kanadskí filmoví herci
Kategória:Kanadskí televízni herci
Kategória:Kanadskí komici
Kategória:Filmoví herci USA
Kategória:Televízni herci USA
Kategória:Komici USA
Kategória:Hollywoodsky chodník slávy
Kategória:Naturalizované osobnosti USA
Kategória:Osobnosti z Reginy (Saskatchewan)
Kostol svätého Mikuláša (Louny)

thumb|Kostol svätého Mikuláša
náhľad|Zvuk zvonov kostola
**Kostol svätého Mikuláša** je rímskokatolícky farský kostol v Lounech.

## Dejiny
Ide o jedno z vrcholných diel českej neskorej gotiky. Bol postavený po požiari 25. marca 1517 na mieste pôvodného kostola hute kráľovského architekta Benedikta Rejta. Chrám bol dokončený v roku 1538. Je trojloďový, s krúženou klenbou, vonkajším oporným systémom a ihlanovou strechou.

Interiéru dominuje mohutný drevený vyrezávaný hlavný oltár. Ten vyrobil v rokoch 1701 – 1706 sochár Jeroným Kohl so svojim žiakom Františkom Preissom. Na konci 19. storočia bol kostol opravený pod vedením Josefa Mockera a Kamila Hilberta. Pri hlavnom oltári sa v tej dobe uvažovalo o jeho farebnom nátere, nakoniec ale zostal v pôvodnej podobe. Hlavný oltár pozostáva z najväčšej, strednej časti a dvoch postranných, menších „krídel“, opticky oddelených mohutnými skrutkovitými stĺpmi. V strede každej z týchto troch častí  je maľba na drevenom podklade. Rezba je urobená do impozantných detailov, obsahuje desiatky postáv z biblických príbehov, anjelov a barokový dekor.

Dve z vysokých gotických vitráži s náboženskými motívmi darovali miestni občania začiatkom 20. storočia, ostatné vitráže majú decentnú, nefiguratívnu výplň.

## Veža
Veža chrámu je  vysoká, stavebným materiálom je pieskovec. Vo vnútri veže je točité schodište s asi 180 schodmi. V jej vrchnej časti sú umiestnené dva asi  vysoké zvony.

## Galéria

Image:LounyKostelKlenba.jpg|Klenba kostola
Image:Louny, sv. Mikulas, pohled 1.jpg|Pohľad na Louny z ochodze veže
Image:Louny sv Mikulas zvon.JPG|Jeden zo zvonov vo vnútri veže


## Pozri aj
* Chrám svätej Barbory
* Zoznam národných kultúrnych pamiatok Českej republiky

## Iné projekty

## Externé odkazy
* Kostol svätého Mikuláša podrobne  
 
## Zdroj

Kategória:Gotické kostoly v Česku
Kategória:Národné kultúrne pamiatky v Úsťanskom kraji
Louny
Kategória:Architektúra z 1517
Kategória:Louny
Kategória:Kostoly v okrese Louny
Sergej Andrejevič Bobrovskij

**Sergej Andrejevič Bobrovskij** (, * 20. september 1988, Novokuzneck) je ruský hokejový brankár pôsobiaci v tíme Florida Panthers v National Hockey League.

## Klubová kariéra

Bobrovskij nebol nikdy draftovaný žiadnym klubom z NHL. Generálny manažér Philadelphii Flyers Paul Holmgren povedal, že ho Flyers chceli draftovať v roku 2006, ale nakoniec sa rozhodol tak neurobiť, vzhľadom k obťažnosti podpisu zmlúv z ruskými hráčmi v tej dobe. Tak začal svoju profesionálnu kariéru v ruskom tíme Metallurg Novokuzneck. V Novokuznecku sa mu veľmi darilo, a tak dňa 6. mája 2010 podpísal s Flyers trojročný kontrakt, ako voľný hráč. Najprv mal v novej sezóne hrať vo farmárskom tíme Adirondack Phantoms v American Hockey League. Ale počas predsezónnom kempu si získal dôveru trénera, a tak sa dostal na súpisku tímu za miesto zraneného Michaela Leigtona.

Tréner Philadelphie Peter Laviolette menoval Bobrovského hneď na prvý zápas sezóny proti Pittsburghu Penguins dňa 7. október 2010. A hneď vychytal víťazstvo 3 – 2 a stal sa prvou hviezdou zápasu v novej aréne Penguins Consol Energy Center. Týmto víťazstvom sa stal najmladším brankárom Flyers, ktorý dokázal vyhrať úvodný duel novej sezóny. Podarilo sa mu to vo veku 22 rokov a 17 dní a tak prekonal Rona Hextalla, ktorý to dokázal vo veku 22 rokov a 159 dňoch. Vzhľadom na výborný štart vo svojej prvej sezóne NHL si Bobrovskij rýchlo vyslúžil priazeň divákov, od ktorých dostal prezývku *Bob*.

Základnú časť ukončil úspešne s 28 výhrami a s 91,8 % úspešnosťou zákrokov. Na tieto úspechy nedokázal nadviaza v play-off, v ktorom mal byť náhradníkom  Briana Bouchera. Po sezóne doviedol GM Paul Holmgren do tímu Iľja Bryzgalova, a tak v sezóne 2011/12 bude Bobrovskij na poste druhého brankára Philadelphie.

22. júna 2012 bol Bobrovský vymenený do Columbusu Blue Jackets za výmenu 45. miesta v drafte 2012, a za 4. kolo draftu v roku 2013 pre Phoenix Coyotes.

## Medzinárodná kariéra

Bobrovskij sa zúčastnil Super Series 2007, osem hernej série medzi kanadskými a ruskými juniormi pri príležitosti 35. výročia podobného turnaja Summit Series 1972. Na lade strávil najviac času medzi brankármi. Na konci roka 2008 si zahral Majstrovstvá sveta juniorov, kde s Ruskom získal bronzovú medailu.

## Trofeje a ocenenia
Nováčik mesiaca NHL – november 2010

## Štatistika
### Základná časť

### Play-off

### Reprezentácia

## Referencie

## Iné projekty

## Externé odkazy
* 
*Sergej Bobrovskij – profil na NHL.com

Kategória:Narodenia v 1988
Kategória:Ruskí hokejisti
Kategória:Ruskí hokejoví brankári
Kategória:Hráči Philadelphia Flyers
Kategória:Hráči Metallurg Novokuzneck
Kategória:Brankári v NHL
Kategória:Brankári Columbus Blue Jackets
Kategória:Hráči Columbus Blue Jackets
Kategória:Brankári Philadelphia Flyers
Kategória:Hráči Florida Panthers
Kategória:Brankári Florida Panthers
Odkryv

náhľad|vpravo|Odkryv v škótskom Rockhead v zátoke Sandside Bay. V podloží pôdnych horizontov s vidno odkryvy masívnych, mierne uklonených hornín.
**Odkryv** v geológii označuje miesto na zemskom povrchu, kde *[[in situ]]* vystupujú podložné horniny spod mladších, najčastejšie kvartérnych uloženín. Odkryvy umožňujú geológom priame štúdium horninového prostredia. Za odkryvy možno považovať napr. skalné útesy, bralá, ale aj zárezy potokov, ciest alebo kameňolomy.

Podľa vyhlášky o geologickej dokumentácii je odkryv miestom na povrchu, kde vystupujú v prírodnom stave horniny, ktorých petrografické určenie a stanovenie štruktúrnych prvkov má význam pre poznanie geologickej stavby skúmanej oblasti. Pri dokumentovaní odkryvov by mal byť každý samostatný odkryv zvolený za samostatný dokumentačný bod, označený číslom a vymedzenou polohou, pri jeho popise je dôležité dbať na makroskopický popis hornín (farba, zrnitosť, minerálne zloženie, štruktúra, textúra, stupeň zvetrania atď.).

Odkryvy sa nenachádzajú na zemskom povrchu rovnomerne, na mnohých miestach je terén pokrytý hrubými vrstvami pôdy a/alebo hustou vegetáciou, ktoré znemožňujú priame štúdium podložných hornín. Na miestach, kde podložné horniny vychádzajú na povrch obyčajne došlo k odstráneniu pôdneho pokryvu, najčastejšie v dôsledku erózie, ktorá však musí byť rýchlejšia ako zvetrávanie hornín, ktoré obnažila. Odkryvy sú preto najčastejšie na strmých svahoch, hrebeňoch hôr, v zárezoch na brehoch vodných tokov a v tektonicky aktívnych oblastiach. Odstránenie pôd, potrebné pre štúdium ich podložia, niekedy spôsobí aj činnosť človeka, napríklad pri ťažbe v lomoch, stavbe základov budov alebo ciest.

Štúdium odkryvov patrí k základným metódam terénneho geologického výskumu. O štúdium odkryvov sa opiera aj dokumentácia a príprava geologických máp. V prípade absencie odkryvov sú geológovia nútení vyhľadávať úlomky podložných hornín v pôde. Takáto metóda je však menej presná a neumožňuje napríklad odber vzoriek nezvetralej horniny. Okdryvy častejšie tvoria pevné horniny, ktoré sú odolné voči zvetrávaniu ako napríklad kryštalické bridlice, granity, kremence alebo vápence. Menej odolné horniny, ako napríklad ílovité bridlice alebo vulkanoklastiká, sú náchylnejšie na zvetrávanie, rovnako ako slabo litifikované sedimenty.

## Referencie

## Externé odkazy
* Outcropedia - Projekt databázy zaujímavých odkryvov

Kategória:Geologické termíny
Valašské muzeum v přírodě

thumb|Kostol z Větřkovic u Příbora (Valašské mestečko)
**Valašské muzeum v přírodě** (dosl. *Valašské múzeum v prírode*) je moravský skanzen nachádzajúci sa v Rožnove pod Radhoštěm. Ide o druhé najstaršie múzeum v prírode v Strednej Európe (po Polabskom národopisnom múzeu v Přerove nad Labem). V roku 1925 ho založili bratia Alois a Bohumír Jaroněk. Po celý rok v múzeu prebiehajú akcie inšpirované folklórom, ľudovými zvykmi a tradičnými remeslami. Areál je využívaný i na ďalšie kultúrne akcie.

## Časti múzea
### Drevené mestečko
*Drevené mestečko* je najstaršia časť múzea, pre verejnosť bolo otvorené v roku 1925. Boli do neho prenesené domy z rožnovského námestia. Kostol pochádza z Větřkovic, ale bol osadený vežou z Tichej. Okolo neho sa rozprestiera cintorín Valašský Slavín. Fojtstvo je kópiou stavby z Velkých Karlovic. 


Súbor:Dřevěné valašské městečko.jpg|Fojtstvo z Velkých Karlovic
Súbor:Dřevěné valašské městečko1.jpg|Hostinec Na poslednom groši 
Súbor:Dřevěné valašské městečko3.jpg|Radnica z Rožnova
Súbor:Czechy chalupa z Velkich Karlovic 5.jpg|
Súbor:Czechy drewniane miasteczko przyrzady wlokniarskie.jpg|


### Mlynská dolina
Zhromažďuje funkčné technické stavby (valcha, mlyn, píla, hámor, lisovňa oleja). Väčšina exponátov je poháňaná vodou. *Mlynská dolina* je najmladšia časť múzea, pre verejnosť bola otvorená v roku 1982.
Súbor:Valašské muzeum v přírodě, Mlýnská dolina, hamr 02.jpg|
Súbor:Valašské muzeum v přírodě, Mlýnská dolina, pila, kolo 01.jpg|
Súbor:Valašské muzeum v přírodě, Mlýnská dolina, dvorek 01.jpg|
Súbor:Forging a nail. Valašské muzeum v přírodě.webm|


### Valašská dedina
*Valašská dedina* je najrozsiahlejšia časť skanzenu, v ktorej je sústredených viac než 70 stavieb. Hospodárske budovy, salaše, stajne, kováčstvo a veterný mlyn predstavujú typické osídlenia Valašska. Pre funkčný typ veterného mlynu však nebolo zvolené vhodné miesto, a tak sa sila vetra nedá prakticky využiť.
Súčasťou je i chov pôvodného valašského plemena oviec.


Súbor:Skanzen Valašská dědina - komora a sušárna ovoce ze Seninky.jpg|Valašská dedina – komora a sušiareň ovocia zo Seninky
Súbor:Skanzen Valašská dědina - sýpka v usedlosti fojta z Lidečka.jpg|Valašská dedina – sýpka v  usadlosti fojta z Lidečka
Súbor:Skanzen Valašská dědina - usedlosti z Nového Hrozenkova.jpg|Valašská dedina – usadlosti z Nového Hrozenkova
Súbor:Skanzen Valašská dědina - větrný mlýn z Kladník.jpg|Valašská dedina – veterný mlyn z Kladník
Súbor:Czechy Wallachian Open Air Museum kapliczka cmentarna 1.jpg|
Súbor:Młyn w skansenie Valašské muzeum v přírodě.jpg|


[thumb|[Pustevny na Radhošti]]

### Pustevny

K múzeu patria aj dve secesné ubytovne Libušín a Maměnka na Pustevnách, ktoré boli postavené podľa ľudovou architektúrou inšpirovaného návrhu architekta Dušana Jurkoviča. Tie múzeum spravuje od roku 1995.

## Referencie


## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Oficiálna stránka 
 
## Zdroj
* 

Kategória:Národné kultúrne pamiatky v Zlínskom kraji
Kategória:Morava
Kategória:Ľudová architektúra v Česku
Kategória:Múzeá v Česku
Zámok Náměšť nad Oslavou

**Zámok Náměšť nad Oslavou** je pôvodne gotický hrad v meste Náměšť nad Oslavou, ktorý bol neskôr rodom Žerotínovcov prestavaný na renesančný zámok. V roku 1949 bol sprístupnený verejnosti a bola v ňom inštalovaná kolekcia tapisérií. V roku 2001 bol zámok vyhlásený za národnú kultúrnu pamiatku.

## Dejiny
Prvá zmienka o osídlení miesta dnešnej Náměšte nad Oslavou pochádza z roku 1234, kedy bol ako svedok pod darovacou listinou podpísaný Budiš z Náměšte z rodu pánov z Lomnice vlastniacich Náměšťský hrad. Ďalšími majiteľmi hradu boli medzi rokmi 1399 a 1437 páni z Kravař, neskôr Matěj Švamberk zo Skviřičína (1437 – 1448), Znata z Prus a z Melic (1448 – 1455) a Ctibor Tovačovský z Cimburka (1455 – 1464). V roku 1464 sa hrad vrátil do rúk lomnických pánov a počas nasledujúcich rokov bolo okolie spustošené uhorskými vojskami, tento stav trval až do sedemdesiatych rokov.

Svadbou Libuše z Lomnice s Bedřichom zo Žerotína prešli majetky do rúk Žerotínovcov. Žerotínovci hrad prestavali na renesančný zámok a zaslúžili sa aj o presun bratskej tlačiarne do Kralic, kde potom vznikla Kralická biblia. V dobe po bitke na Bielej hore boli majetky panstva predané cisárskemu generálovi Albrechtovi z Valdštejna, ktorý ich prenechal slobodnému pánovi Janovi Křtitelovi Verdovi z Verdenberka. Verdenberkovcom majetky patrili až do roku 1733, do roku 1743 patrilo panstvo Adriánovi z Enkenvoirtu, neskôr prešlo vlastníctvo Hanušovi Leopoldovi z Kufštejna. V roku 1752 získal celé panstvo najvyšší kancelár Českého kráľovstva Bedřich Vilém Haugwitz. Rod Haugwitzovcov sa zaslúžil o ekonomický, hospodársky a hlavne kultúrny rozvoj panstva, ktoré im patrilo až do konca druhej svetovej vojny. Neskôr sa zámok stal majetkom československého štátu a do roku 1947 bol reprezentačným sídlom vlády. Od roku 1949 je sprístupnený verejnosti.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Oficiálna stránka

## Zdroj

Náměšť nad Oslavou
Kategória:Národné kultúrne pamiatky v Kraji Vysočina
Náměšť nad Oslavou
Agésilaos I.

**Agésilaos I.** alebo **Agésiláos I.** alebo **Agesilaos I.** ( - Agésilaos/iný prepis Agésiláos) bol kráľ Sparty (pravdepodobne mýtický) približne koncom deviateho storočia pred Kr. (možno 820 – 790 pred Kr.). Pochádzal z kráľovského rodu Agiovcov. Jeho spolukráľom  z kráľovského rodu Eurypontovcov bol Polydektes.

Obdobie dejín v Sparte, keď mal vládnuť Agésilaos I., je takmer neznáme. Literárnych zdrojov je málo a pochádzajú od antických historikov, ktorí ich zaznamenali o niekoľko storočí neskôr, preto je nutné predpokladať, že už čerpali väčšinou z mýtov. Najstarší známy historický záznam, kde sa meno kráľa Agésilaa uvádza, je od historika Herodota. Je to však len strohá informácia, z ktorej sa dozvedáme len toľko, že jeho predchodcom bol Doryssos a nástupcom Archelaos.

Historik a geograf Pausanias napísal, že jeho  spolukráľom bol Polydektes pochádzajúci z kráľovského rodu Eurypontovcov. Do obdobia vlády spolukráľov Polydekta a Agésilaa kladie historik Plutarchos pôsobenie zákonodarcu Lykurga. Plutarchos píše, že medzi kráľmi predchodcov Agésilaa a Polydekta vládli nezhody, krajina žila v nepokojných časoch a viedla neustále vojny s Argom. Zmena sa zrodila až za Lykurga, ktorý svojimi zákonmi dopomohol k stabilite v Sparte. Podľa Plutarcha bol Lykurgos mladším bratom kráľa Polydekta. Po jeho smrti sa na krátky čas stal kráľom, ale po zistení, že manželka Polydekta čaká dieťa sa trónu vzdal. Bližšie informácie týkajúce sa vlády Agésilaa nám antickí historici neposkytujú.

## Zdroje
* Herodotos, *História*, VII, 204.
* Pausanias, *Periégésis tés Hellados*,  3, 2, 4 – 5; 4,4,2.
* Plutarchos, *Lykurgos*.

Kategória:Vládcovia Sparty
Fly (Nickelback)

„**Fly**“ je prvý singel kanadskej rockovej skupiny Nickelback z ich debutového štúdiového albumu *[[Curb]]*, ktorý bol vydaný v roku 1996. Text piesne napísal Chad Kroeger, zložila ju celá skupina. Pieseň sa objavila tiež na EP *[[Hesher]]*, ktoré predchádzalo vydaniu albumu *Curb*. Pieseň bola nahraná s pomocou producenta Jeffa Boyda v Crosstown Studios. Mixovanie urobili Larry Anschell a George Leger v Utopia Parkway.

## Pieseň na koncertoch
Pieseň bola nahraná počas turné k albumu *Curb*, ale len zriedkavo sa objavil na koncertoch podporujúcich album *[[The State]]*. Bol hraný väčšinou v prvej fáze trvania dvojročnej etapy turné v roku 1999. Naposledy naživo bola pieseň zahraná dňa 9. decembra 1999 počas koncertu v Mississauga v Kanade.

## Zoznam skladieb

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Brandon Kroeger – bicie

**Produkcia**
* Nahraný: január-február 1996 v Crosstown Studios vo Vancouveri
* Hudobný producent: Chad Kroeger, Larry Anschell, Jeff Boyd
* Mix: Larry Anschell w Turtle Recording Studios
* Mastering: Larry Anschell oraz George Leger w Utopia Parkway
* Zvukový inžinier: Larry Anschell w Turtle Recording Studios
* Fotografie: Mr. Scott
* Aranžovanie: Chad Kroeger, Mike Kroeger, Ryan Peake, Brandon Kroeger
* Text piesne: Chad Kroeger
* Manažment: Amar Management
* Manažér: Clyde Hill
* Hudobné vydavateľstvo: Shoreline Records

## Externé odkazy
* Text piesne

Kategória:Piesne z 1996
Kategória:Single z 1996
Kategória:Single skupiny Nickelback
Kategória:Piesne skupiny Nickelback
Anserimimus

**Anserimímus** (lat. *Anserimimus*; doslova „napodobňovateľ husi“) bol rod dinosaura z taxónu Ornithomimosauria z čeľade ornitomímovité (Ornithomimidae). Žil v období vrchnej kriedy (asi pred 83 až 80 miliónmi rokov) na území dnešného Mongolska. Jediný známy druh tohto rodu je ***Anserimimus planinychus***.

Anserimímus je známy z jedinej fosílie kostry nájdenej v mongolskom súvrství Nemegt. Meral 3 m na dĺžku s hmotnosťou vyše 50 kg, mal mimoriadne silné a krátke predné končatiny a dlhé prsty s pazúrmi, čo znamená, že svoju potravu si pravdepodobne vyhrabával. Jeho najbližším príbuzným bol rod Gallimimus.

## Referencie

Kategória:Ornithomimosauria
Kategória:Kriedové dinosaury
Kategória:Dinosaury z Ázie
We No Speak Americano

„**We No Speak Americano**“ je pieseň austrálskej dvojice Yolanda Be Cool a austrálskeho producenta a DJa DCUP. Pieseň bola vydaná nezávislým austrálskym vydavateľstvom Sweat It Out dňa 27. februára 2010. Pieseň obsahuje sample piesne z roku 1956 „Tu vuò fà l'americano“ od Renata Carosoneho, napísaná Carosonem a Nicolom Salernom. Pieseň sa stala hitom v Európe, Austrálii a Južnej Amerike a takisto dosiahla top 40 hit v USA a v Kanade. Pieseň taktiež vyhrala cenu ARIA v kategórii Best Dance Release.

## Zostava
* spev – Yolanda Be Cool
* text – Johnson Peterson, Sylvester Martinez, Duncan Maclennan, Renato Carosone, Nicola Salerno
* Producent – Johnson Peterson, Sylvester Martinez, Duncan Maclennan
* Hudobné vydavateľstvo: Sweat It Out

## Rebríčky a certifikácie

### Koncoročné rebríčky

### Certifikácie

## Referencie

Kategória:Single z 2010
Kategória:Piesne z 2010
Kategória:Piesne Yolanda Be Cool
Kategória:Piesne DCUP
Kresťanskosociálna únia v Bavorsku

**Kresťanskosociálna únia v Bavorsku** (), skratka **CSU** je kresťanskodemokratická a konzervatívna politická strana v Nemecku pôsobiaca výhradne v spolkovom štáte Bavorsko. Od svojho vzniku v roku 1945 je stabilne parlamentnou stranou a jej podpora sa pohybuje medzi 6 – 10 %. 

Súčasným predsedom strany je Markus Söder, ministerský prezident spolkového štátu Bavorsko. Medzi najznámejšie osobnosti z histórie strany patria Franz Josef Strauß či Edmund Stoiber, obaja neúspešní kandidáti Únie na kancelára a predsedovia strany.

Sesterskou stranou a hlavným partnerom CSU je Kresťanskodemokratická únia Nemecka, s ktorou tvorí koalíciu od roku 1949. V súčasnosti sa v Spolkovom sneme nachádza v opozícii. 

## Dejiny
Strana Kresťanskosociálna únia Bavorska bola založená v roku 1945 a jej zakladateľom a najvýznamnejším politikom bol Franz Josef Strauß. Nadvädzuje na tradície Bavorskej ľudovej strany z obdobia Weimarskej republiky.

Po celú dobu svojej existencie strana dominuje bavorskej krajinskej politickej scéne s veľkou prevahou nad svojim najvážnejším konkurentom, ktorým je SPD. Od roku 1962 vládne v Bavorsku nepretržite, niekedy dokonca s absolútnou väčšinou kresiel v parlamente. V niekoľkých voľbách podiel hlasov pre CSU presiahol 60 %, vo voľbách v roku 2003 dokonca dosiahla dvojtretinovú väčšinu mandátov, čo nedosiahla žiadna iná strana v žiadnej spolkovej krajine.

Stranu vedie v súčasnej dobe Markus Söder, ktorý nahradil Horsta Seehofer. Seehofer nahradil Erwina Hubera, ktorý bol do kresla predsedu zvolený v auguste roku 2007, ale rezignoval po historicky najhoršom výsledku v krajinských voľbách na jeseň 2008. Edmund Stoiber predsedal strane v rokoch 1999-2007 a v roku 2002 neúspešne kandidoval na post nemeckého spolkového kancelára. Chýbalo mu 6 000 hlasov, a dnes (2014) je čestným predsedom Kresťanskosociálnej únie Bavorska.

## Predsedovia CSU
* Josef Müller 1946–1949
* Hans Ehard 1949–1955
* Hanns Seidel 1955–1961
* Franz Josef Strauß 1961–1988
* Theodor Waigel 1988–1999
* Edmund Stoiber 1999-2007
* Erwin Huber 2007 - 2008
* Horst Seehofer, 2008 - 2019
* Markus Söder, od 19.1.2019

## Zdroj

## Externé odkazy
* Oficiálna stránka CSU 

## Referencie

Kategória:Politické strany v Nemecku
Kostol Panny Márie Víťaznej (Praha)

náhľad|Kostol Panny Márie Víťaznej
náhľad|Oltár Pražského Jezuliatka

**Kostol Panny Márie Víťaznej** na Malej Strane sa nachádza v Karmelitskej ulici. Je známy najmä tým, že je v ňom uložená soška Pražského Jezuliatka, vďaka čomu je kostol často nazývaný *U Pražského Jezuliatka*.

## Dejiny
Na mieste dnešného kostola stál v 17. storočí luteránsky kostol Najsvätejšej Trojice. V rámci rekatolizácie Prahy však bolo rozhodnuté o vybudovaní nového kostola. Pôvodný chrám bol skonfiškovaný, získal ho rád bosých karmelitánov, ktorý ho úplne prestaval a zasvätil Panne Márii Víťaznej, pretože podľa ich názoru pomohla katolíckej strane zvíťaziť v bitke na Bielej hore. Dodnes je tu kópia zázračného mariánskeho obrazu, ktorý mal víťazstvo zaistiť.

V rámci prestavby celého chrámu bola zmenená orientácia chrámovej lode na západ, v roku 1644 bolo dostavané priečelie.

Okrem sošky Jezuliatka sú tu uložené i iné vzácne predmety, okrem iných aj kópia sošky Panny Márie z brazílskeho pútnického mesta Aparecida.

## Okolie
Vedľa kostola je kláštor bosých karmelitánov, za ním je bývalá pustovňa z roku 1659, dnes slúžiaca ako byt kostolníka. Pod kostolom je krypta, v ktorej sú uložené truhly mumifikovaných rehoľníkov a priaznivcov chrámu. Ku kláštoru patrila i priľahlá Seminárska záhrada.

## Pozri aj
* Zoznam pražských pamiatok

## Referencie

## Literatúra
* 
* 

## Iné projekty

## Zdroj

Panna Mária Víťazná
Kategória:Kultúrne pamiatky v Prahe
Kategória:Malá Strana
Kategória:Kostoly zasvätené Panne Márii v Česku
Kategória:Katolícke pútnické miesta
Kategória:Pútnické miesta v Česku
Pinkpop Festival

**Pinkpop Festival** je každoročný festival rockovej hudby konajúci sa v obci Landgraaf v Holandsku. Okrem festivalu v Ruisrock a Glastonbury je jedným z najstarších open-air festivalov na svete. Koná sa každoročne cez víkend počas sviatku Turíce. V roku 1970 sa prvýkrát konal v Geleen (teraz Sittard-Geleen).

V súčasnosti trvá festival tri dni, od piatku do nedele. Na festival každoročne príde okolo 60 000 ľudí.

## Pinkpop Festival 2008
Festival v roku 2008 sa konal v dňoch 30. mája - 1. júna:

* Na festivale sa objavili skupiny:
Epica, Metallica, Madness, Foo Fighters, Rage Against The Machine, Pearl Jam, Counting Crows, Queens of the Stone Age, Kaiser Chiefs, Editors, The Verve, Incubus, Flogging Molly, Alter Bridge, Porcupine Tree, Bad Religion, Serj Tankian, The Hives, Cavalera Conspiracy, Groove Armada, Justice, Roisin Murphy, Moke, Racoon, SAT2D, KT Tunstall, Patrick Watson, Gavin DeGraw, Fiction Plane, Kate Nash, The Wombats, Novastar, Pete Murray, Saybia, Animal Alpha, Jonathan Davis, Eagles Of Death Metal, Air Traffic a Blood Red Shoes. 

## Referencie

## Externé odkazy
* Oficiálna stránka  
* 3Voor12 Články, Audio, Video a viac o Pinkpop 2007 

Kategória:Rockové festivaly
Kategória:Hudobné festivaly
Kostol Panny Márie Snežnej (Praha)

thumb|Kostol Panny Márie Snežnej
**Kostol Panny Márie Snežnej** je kostol na Jungmannovom námestí v Novom Meste pražskom fakticky v tesnom susedstve Václavského námestia. Založil ho cisár Karolom IV. Z monumentálneho projektu bolo postavené len presbytérium a ambit.

## Dejiny
Chrám Panny Márie Snežnej založil v roku 1347 cisár Karol IV. (podľa dobových zápisov bol založený 3. septembra 1347, teda jeden deň po korunovácii Karola IV.) ako budúci korunovačný chrám a kláštorná svätyňa karmelitánov.

Z pôvodného projektu, ktorý bol zamýšľaný ako 100 metrov dlhá stavba a výška lode mala dosahovať 40 metrov, bolo dokončené len presbytérium (vysvätené v roku 1379) a kláštor, teda len zlomok plánovanej stavby chrámu, ktorý mal zatieniť aj svätovítsku katedrálu.
náhľad|vľavo|Ranobarokový oltár
Stavba veže a lode bola začatá začiatkom 15. storočia, ale prerušili ju husitské vojny. V tej dobe tu pôsobil husitský kazateľ Jan Želivský. Počas husitských vojen bol objekt poničený (okrem iného aj zostrelený zvon z veže) a ďalej pustol a chátral. Časom sa zrútila gotická klenba kostola.

Po roku 1606 sa nedokončený a spustnutý komplex dočkal opráv od svojich nových majiteľov – bosých františkánov. Zrútená gotická klenba bola nahradená renesančnou konštrukciou (sieťová renesančná klenba s maľbami hviezdnej oblohy, Panny Márie, Najsvätejšej Trojice a svätých) a bola vybudovaná vstupná prístavba s kruchtou. Presbytérium pôvodne zamýšľanej stavby dnes slúži ako kostol. So svojou výškou 31,5 metrov je jednou z najvyšších cirkevných stavieb v Prahe. Kláštor bol obnovený v barokovom duchu a zvyšky gotického muriva postranných lodí zostali zachované v barokových kaplnkách zasvätených Panne Márii a Jánovi Nepomuckému.

V interiéri kostola sa nachádza jedna z najmohutnejších oltárnych architektúr v Prahe (výška 29 metrov): ranobarokový stĺpový oltár s monumentálnym sedemmetrovým krížom a sochami svätého Jána a Panny Márie na vrchole. Vybudovaný bol v rokoch 1649 – 1651 neznámym autorom.

Na ľavom bočnom oltári sa nachádza barokový obraz Václava Vavřince Reinera: „Zvestovanie Panny Márie“. Na hlavnom oltári sa nachádza obraz pripomínajúci legendu o vzniku nezvyčajného prívlastku Panny Márie: „snežná“.

Nad renesančným vstupným portálom sa nachádza mozaikový obraz Panny Márie Snežnej od Viktora Foerstera (1900) a vyššie, v západnom priečelí nad vstupnou prístavbou, je rozetové okno. Štýlové obdobie založenia chrámu pripomína gotická krstiteľnica.

## Pozri aj
* Zoznam pražských pamiatok

## Iné projekty

## Zdroj

Kategória:Kostoly v Prahe
Kategória:Kultúrne pamiatky v Prahe
Kategória:Gotické kostoly v Česku
Kategória:Praha 1
Praha
Kategória:Kostoly zasvätené Panne Márii v Česku
Lyžiarsky vlek

thumb|Lyžiarsky vlek typu „kotva“
**Lyžiarsky vlek** je pevné dopravné zariadenie z kategórie zdvíhadiel, principiálne veľmi podobné sedačkovej lanovke. Je však primárne určený na vlečenie lyžiarov na lyžiach, snowboardistov alebo skibobistov po zasneženom povrchu. Väčšinou na lyžiarsky vlek naväzuje jedna alebo viac lyžiarskych zjazdoviek.

## Typy lyžiarskych vlekov
* kotvový s kotvou pre dve osoby
* kotvový s kotvou pre jednu osobu
* tanierový
* so snímateľnou kotvou

Kotvové a tanierové vleky majú obvykle záves tvorený teleskopickou tyčou.

## Pozri aj
* Lanová dráha
* Sedačková lanová dráha
* Zjazdovka
* Snežné delo
* Snežné pásové vozidlo

## Iné projekty

Kategória:Lyžovanie
Kategória:Lyžiarske strediská
Hamm

**Hamm** () je vestfálske mesto bez okresu v nemeckej spolkovej krajine Severné Porýnie-Vestfálsko, na severozápade vládneho obvodu Arnsberg a na východnom okraji Porúria. Po viacerých územných reformách a presiahnutí počtu obyvateľov 100 000 získalo mesto Hamm v roku 1975 štatút veľkomesta. 

## Partnerské mestá
* 20px Afyonkarahisar, Turecko, 2005
* 20px Bradford, Spojené kráľovstvo, 1976 
* 20px Chattanooga, Tennessee, USA, 1977
* 20px Kalisz, Poľsko, 1991
* 20px Neufchâteau, Francúzsko, 1967 
* 20px Oranienburg, Nemecko, 1990
* 20px Santa Monica, Kalifornia, USA, 1969
* 20px Toul, Francúzsko, 1987

## Referencie

## Iné projekty

## Zdroje
* 

Kategória:Mestá v Severnom Porýní-Vestfálsku
Kategória:Porúrie
Kategória:Hanza
Ultratop 40 Singles

**Ultratop 40 Singles** alebo **Ultratop 40** je týždenný rebríček 40 najlepšie predávaných singlov vo Valónsku v Belgicku. Ekvivalentom je flámsky rebríček Ultratop 50. Rebríček je publikovaný v rozhlasovom programe Radio Contact, v sobotu od 12:00 do 14:00. K 10. výročiu vydania prvého rebríčka bol vydaný jubilejný album. V ňom bolo zakomponovaných 15282 singlov od 5882 umelcov dovtedy prezentovaných v rebríčku Ultratop 40.

## Referencie

## Externé odkazy
* Stránka Ultratop 40

Kategória:Hudobné rebríčky
Kategória:Hudba v Belgicku